## France Prešeren, Hčere svèt

Predelaj v e-gradivih pesem Franceta Prešerna Hčere svèt. V pomoč ti je tudi spletna stran <http://www.s-sers.mb.edus.si/gradiva/w3/slo/016_hcere_svet/01_obravnava.html>.

V svojem e-Listovniku, v razdelku Moje učenje (za vsako poglavje imaš na levi strani tabele zapisano, kam kaj vpisuj), dopolnjuj spodnje zahteve. Naloge lahko rešuješ tudi v zvezek/na list …

|  |  |
| --- | --- |
| **Predznanje** | Kaj že veš o slovenski romantiki? Poišči značilnosti romantike v naslednjih opisih. Pravilne odgovore odkljukaj.  Značilnosti romantike:   * usmerjena je v človekov notranji svet; * analizira in odkriva svet; * individualnost, osamljenost, razočaranje; * navdušenje nad resničnostjo; * najpogostejša zvrst je izpovedovanje; * črno-bela karakterizacija oseb; * razcveti se epika; * literarni liki so vsakdanji meščani; * predstavljeno je nasprotje med ideali in resničnostjo; * očitna je vera v silo domišljije, izmišljen svet; * prikazovanje izjemnega, nenavadnega, naključnega; * prikazovanje vsakdanjega, tipičnega.   Svojo nalogo fotografiraj/skeniraj in oddaj v rubriko **Predznanje.** |
| **Cilji** | Razmisli, kako bi za posamezen cilj vedel, da si ga dosegel. Kakšen bi moral biti izdelek oz. dejavnost? Ko končaš z razmišljanjem, zapiši svoje kriterije na list/v zvezek/skupen dokument. Določi, kateri kriteriji so zate najpomembnejši.  Fotografiraj/skeniraj list/zapis v zvezku ali prenesi besedilo iz skupnega dokumenta v zavihek **Moje učenje**, v razdelek **Postavitev ciljev**.  Označi, katere cilje boš poskusil doseči zelo dobro (zelena), srednje dobro (rumena) in povprečno (rdeča barva):   |  |  |  |  | | --- | --- | --- | --- | | Znam/Poznam ... |  |  |  | | … značilnosti Prešernovega zgodnjega pesnjenja, kot se kažejo v pesmi Hčere svèt. |  |  |  | | … pesem vsebinsko interpretirati. |  |  |  | | … utemeljiti, ali je pesem lirska ali epska. |  |  |  | | … določiti temo pesmi in motive. |  |  |  | | … razložiti, zakaj je pesem romanca. |  |  |  | | … ugotoviti, kako so razporejene asonance. |  |  |  | | … opisati razliko med rimo in asonanco. |  |  |  | | … razložiti, kakšne so razlike med baladami in romancami. |  |  |  | | … razložiti sporočilo pesmi. |  |  |  | |
| **Strategije** | Razmisli in v e-Listovnik zapiši odgovore na vprašanja:   1. Kako bom dosegel zastavljene cilje? 2. Kdo mi bo pri tem pomagal? 3. Ali poznam učinkovite strategije učenja in dela z viri? |
| **Dokazi** | Kako boš dokazal, da si cilj dosegel? Pri tem odgovori na spodnje zahteve (le-te so označene z barvami – za popolno poznavanje poglavja moraš poznati odgovore na vse zahteve):  –na spletni povezavi <http://www.s-sers.mb.edus.si/gradiva/w3/slo/016_hcere_svet/01_obravnava.html>  prisluhni pesmi Hčere svèt;  – pojasni, kdo se pogovarja, kako skuša oče prepričati hčerko, naj vasovalca zavrne, in kako mu ona odgovarja;  – odgovori na vprašanja na spletnih povezavah <http://www.s-sers.mb.edus.si/gradiva/w3/slo/016_hcere_svet/02_obravnava.html> in  <http://www.s-sers.mb.edus.si/gradiva/w3/slo/016_hcere_svet/03_obravnava.html>);  – določi temo pesmi in motive;  – razloži, po čem kaže romanca Hčere svèt značilnosti Prešernovega zgodnjega pesnjenja in s čim nakazuje odlike njegove zrele poezije;  – utemelji, ali je pesem lirska ali epska in kako se Prešeren navezuje na ljudske motive vasovanja;  – razloži, zakaj je pesem romanca in katere teme in ton so zanjo značilne  (Reši tudi naloge na spletni povezavi <http://www.s-sers.mb.edus.si/gradiva/w3/slo/016_hcere_svet/05_obravnava.html>.);  – razloži, kako so razporejene asonance, in opiši razliko med rimo in asonanco ter utemelji, katera se ti zdi učinkovitejša;  – razloži sporočilo pesmi (Odgovori na vprašanja na spletni povezavi <http://www.s-sers.mb.edus.si/gradiva/w3/slo/016_hcere_svet/04_obravnava1.html>.);  – napiši spis na temo *Izbiranje partnerja nekoč in danes.*  Pri reševanju nalog si pomagaj tudi s sintezo, ki je na spletni povezavi  <http://www.s-sers.mb.edus.si/gradiva/w3/slo/016_hcere_svet/08_sinteza.html>.  Reši naloge (na koncu fotografiraj/skeniraj rešitve in jih oddaj med Dokaze).  Dopolni tudi **delovni list Prešernovo življenje in ustvarjanje\_DL** in ga oddaj med Dokaze. |
| **Samoevalvacija** | V e-Listovniku dopolni povedi:   1. Na znanje/izdelek sem ponosen, ker … 2. Ko sem se učil/pripravljal ta izdelek, sem se naučil/spoznal …   c) Moje znanje/izdelek dokazuje, da znam/razumem …  č) Iz učenja/izdelka je razvidno, da sem v pripravo vložil veliko  truda, ker … |

|  |  |
| --- | --- |
| **Standard znanja** | |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi nalog lahko uporabiš tudi druge vire.

Viri:

– <http://www.s-sers.mb.edus.si/gradiva/w3/slo/016_hcere_svet/01_obravnava.html>, 20. 8. 2018

– Janko Kos, Tomo Kos: Svet književnosti 2. Maribor: Obzorja, 2000.

– Pavlič, Dović, Lah, Rovtar, Perko: Berilo 2, Umetnost besede. Ljubljana: Mladinska knjiga, 2008.

– Cuderman, Fatur, Koler, Korošec, Krakar - Vogel, Poznanovič, Špacapan: Branja 2. Ljubljana: DZS, 2001.